Rettsorden er kulturavhengig. De eldste rettsreglene fra Babylonia, Assyria, Egypt og Kina var basert på skikk og bruk, eller sedvanerett. Romerretten var et rettssystem basert på menneskeskapt rett, i motsetning til rett gitt av gudene, og rettsordenen ble forståelsen av de menneskeskapte lovene. Sharia er en annen rettsorden utviklet med utgangspunkt i Koranen som omfatter både de religiøse og sekulære sidene av menneskers liv.